Az Oktatási és Szociális Bizottság 9 igen szavazattal, 2 ellenszavazattal és tartózkodás nélkül az alábbi határozatot hozta:

**10/2019. (II.27.) OSzB. sz. határozat**

Az Oktatási és Szociális Bizottság – a városnév használatának szabályairól szóló 16/1994. (VI.9.) önkormányzati rendelet 3. § (3) bekezdése alapján – **nem javasolja** a polgármesternek, hogy Tiborcz Zsófia egyéni vállalkozó (2051 Biatorbágy, Káposztáskert u. 5/B. 1/3.) vállalkozása elnevezésében a városnevet használhassa „Savaria Music Academy” formában, az alábbi indokok alapján:

**A városnév használatának szabályairól szóló 16/1994. (VI.9.) önkormányzati rendelet 4. § (2) bekezdés f) pontja alapján a kérelem szerinti tevékenységet végző szervezet már viseli a városnevet.**

**Felelős:** Dr. Puskás Tivadar polgármester

 Rettegi Attila, a Bizottság elnöke

(a végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** azonnal